भाटपाररानी में भी मुददे हाशिये पर हैं और लोगों के जेहन में बस यही सवाल है कि बसपा के सभाकुंवर, सपा के कामेश्वर उपाध्याय, भाजपा के राजकुमार शाही और कांग्रेस की बिन्दा कुशवाहा में से सीधी लड़ाई में से कौन है। बिहार राज्य की सीमा पर होने के कारण यहां तस्करों और अपराधियों से पूरा इलाका दहशत के साये में जीता है। मेडिकल प्रतिनिधि दिनेश सिंह कहते हैं कि कि उत्तर प्रदेश में सबसे पिछड़ा जिला देवरिया और देवरिया में सबसे पिछड़ा इलाका भाटपाररानी। यहां समस्याओं और दिक्कतों के आलावा कहने-सुनने के सिवा कुछ नहीं है।